זה קורה

זה קורה הוא פזמון שכתב והלחין שמוליק קראוס. השיר ידוע בביצועו על ידי אריק לביא.

רקע
השיר נכתב עבור הסרט "אדם" שיצא לאור בשנת 1973. אלי מגן הקליט אותו לראשונה עבור הסרט, אך ההקלטה נגנזה. לבסוף נותרה בסרט רק מנגינתו. בשנת 1975 הקליט אותו אריק לביא עבור אלבומו "דיוקן", וביצוע זה הוא המוכר ביותר לשיר.

השיר מדבר על אי הוודאות מה ילד יום בקרב בני האדם.

במצעד הפזמונים העברי השנתי של קול ישראל לשנת תשל"ה (1975) דורג השיר במקום ה-19.

קראוס סיפר בהופעה שלנעמי שמר היה חלק בכתיבת המילים בפזמון.

דני ליטני ביצע גרסת כיסוי לשיר. בשנת 1998 ביצע יזהר אשדות גרסת כיסוי לשיר שהוקלטה עבור פרויקט עבודה עברית. בשנת 2003 רמיקס של השיר יצא במסגרת האלבום "פלסטלינה 1" של פוליאנה פרנק. בשנת 2020 ישי לוי ורבקה זוהר ביצעו גרסת כיסוי לשיר שהוקלטה במסגרת פרויקט צו השעה.

בשנת 2012 הוכתר השיר כאחד מ-100 השירים העבריים הנבחרים של "שבת עברית ב-103" בתחנת 103fm.

קישורים חיצוניים
 
 
 יוסי חרסונסקי, עיון ביקורת, באתר יוסי מיוסיק
ניתוח מוזיקלי של השיר באתר מלודיה - Melodia.me
לדף השיר באתר הספרייה הלאומית

הערות שוליים

שירי 1973
שירי 1975
שירי רבקה זהר
שירי אריק לביא
שירים שהולחנו על ידי שמוליק קראוס
סינגלים שהגיעו למקום הראשון במצעד העברי של מדיה פורסט